open-index/open-wikipedia-markdown huggingface dataset:
Justus Lehto

**Justus Lehto** (s. 6. huhtikuuta 1997 Pori) on suomalainen jalkapalloilija. Pelipaikaltaan hän on hyökkäävä keskikenttäpelaaja. Lehto edustaa FC Jazzia. 

Lehto pelasi koko junioriuransa FC Jazzissa. Aikuisten sarjoissa hän debytoi Jazzin paidassa Ykkösliigassa kaudella 2016. Kauden jälkeen Lehto siirtyi PS Kemiin, jossa hän teki Veikkausliiga-debyyttinsä 08.04.2017. Lehto pelasi Kemissä Veikkausliigaa kaudet 2017 ja 2018.

Joulukuussa 2020 Lehto kertoi Urheilulehden haastattelussa kärsineensä voimakkaasta fyysisestä ylikuormitustilasta, mikä piti hänet sairaslistalla 2,5 vuotta. Lehto teki paluun kentille pitkän kuntoutuksen jälkeen 09.05.2021, kun KPV kohtasi Ykkösliigan kauden avauskierroksella Klubi 04:n.

Kaudeksi 2022 Lehto siirtyi Kuopion Palloseuraan, jossa hän pelasi KuPS:n Akatemia joukkueessa.

Lehto teki paluun Veikkausliigaan kaudella 2023 Vaasan Palloseuran riveissä, voittaen Veikkausliigan pronssia.Lokakuussa 2023 VPS tiedotti, että Lehto toipuu sydänoperaatiosta.

Lehto palasi kaudeksi 2024 Poriin ja kasvattajaseura FC Jazziin. 

## Lähteet
Dyrosauridae

**Dyrosauridae** on sukupuuttoon kuollut krokotiilimaisten arkosaurien heimo, joka eli myöhäiseltä liitukaudelta eoseenille. Heimon jäsenet muistuttivat ulkoisesti nykyisiä gaviaaleja pitkine, kapeine, hampaikkaine kuonoineen. Ne olivat vahvoja uimareita, jotka saalistivat kalaa matalissa rannikkovesissä ja murtovetisissä joensuissa.

## Fylogenia
Barbosa *et al.* (2008):

Hastings *et al.* (2011):


Chenanisuchus BW.jpg|*[[Chenanisuchus]]*
Guarinisuchus munizi.jpg|*[[Guarinisuchus]]*


## Lähteet
Barão de Melgaço

**Barão de Melgaço** on kunta Brasilian Mato Grossossa. Se perustettiin vuonna 1954. Kunnan väkiluku oli 7&nbsp;851 vuonna 2009.

## Lähteet
Fourah Bay College

**Fourah Bay College** on julkinen yliopisto Freetownissa, Sierra Leonessa. Se sijaitsee kaupungin Mount Aureolin naapurustolla. Yliopisto perustettiin 18. helmikuuta 1827, mikä tekee siitä Länsi-Afrikan vanhimman yliopiston. Fourah Bay College oli myös Länsi-Afrikan ensimmäinen länsimaistyylinen yliopisto.

## Historia
Fourah Bay College perustettiin helmikuussa 1827 Church Missionary Societyn toimesta anglikaanisena lähetyssaarnaajakouluna, Sierra Leonen silloisen kuvernöörin Charles MacCarthyn edesauttaessa yliopiston perustamista. Samuel Ajayi Crowther oli ensimmäinen Fourah Bay Collegeen kirjattu opiskelija. Yliopistosta tuli pian merkittävä keskus afrikkalaisten keskuudessa, jotka pyrkivät toisen asteen koulutukseen Brittiläisessä Länsi-Afrikassa. Yliopistoon saapui opiskelijoita muun muassa Nigeriasta, Ghanasta sekä Norsunluurannikolta, eritoten opiskelemaan teologiaa. Fourah Bay College oli myös ensimmäinen länsimaistyylinen yliopisto Länsi-Afrikassa. Siirtomaavallan aikana Freetownia kutsuttiin ”Läntisen Afrikan Ateenana”, kunnianosoituksena yliopistolle.


SierraLeoneHofstra2.2.jpg|Fourah Bay Collegen vanha rakennus 1930-luvulla.


## Lähteet

## Aiheesta muualla
Mesityylioksidi

**Mesityylioksidi** (C6H10O) on tyydyttymättömiin ketoneihin kuuluva orgaaninen yhdiste. Yhdistettä voidaan käyttää liuottimena ja lähtöaineena orgaanisen kemian synteeseissä. 

## Ominaisuudet
Mesityylioksidi on huoneenlämpötilassa väritöntä nestettä. Hajultaan yhdiste on makeahko ja muistuttaa piparmintun tai hunajan tuoksua. Mesityylioksidi liukenee kohtalaisesti veteen ja hyvin useisiin orgaanisiin liuottimiin esimerkiksi etanoliin ja dietyylieetteriin. Mesityylioksidin reaktiot ovat tyypillisiä tyydyttymättömille karbonyyliyhdisteille ja esimerkiksi Michael-additiot eli konjugaattiadditiot ovat tyypillisiä. Yhdisteen kaksoissidos voidaan pelkistää selektiivisesti vedyttämällä, jolloin muodostuu metyyli-isobutyyliketonia. Hapen vaikutuksesta mesityylioksidin joukkoon muodostuu orgaanisia peroksideja. Mesityylioksidi ärsyttää ihoa, silmiä ja hengitysteitä. Yhdiste on tyydyttyneitä ketoneja myrkyllisempi ja voi vaurioittaa keuhkoja, maksaa ja munuaisia.

## Valmistus ja käyttö
Mesityylioksidia valmistetaan asetonista emäs- tai happokatalysoidulla reaktiolla. Ensimmäisessä vaiheessa muodostuu diasetonialkoholia, josta eliminoituu vettä ja muodostuu mesityylioksidia. Reaktio on tyypiltään aldolikondensaatio. Mesityylioksidin lisäksi reaktiossa muodostuu sivutuotteina muun muassa foronia, isoforonia ja mesityleeniä. Tuote puhdistetaan tislaamalla. 
:

Tärkein mesityylioksidin käyttökohde on metyyli-isobutyyliketonin valmistus. Siitä valmistetaan myös muita kemikaaleja. Yhdiste liuottaa muun muassa nitroselluloosaa, selluloosaestereitä, luonnonkumia, vinyylikumeja ja hartseja ja sitä on käytetty näiden liuottimena. Mesityylioksidin suhteellisen suuren myrkyllisyyden ja kemiallisen reaktiivisuuden vuoksi nykyään käytetään näihin tarkoituksiin pääasiassa muita liuottimia. 

## Lähteet

## Aiheesta muualla
Roberto Murolo

**Roberto Murolo** (19. tammikuuta 1912 – 13. maaliskuuta 2003) oli italialainen musiikko.

## Kappaleet

Cu'mme!

Malafemmena

Anema e core

Reginella

'Na sera 'e maggio

Munasterio 'e Santa Chiara

'A tazza 'e café

'A cammesella

Scalinatella

Lacreme napulitane

Voce 'e notte

Tammurriata nera

Uocchie C'Arraggiunate

Simmo 'e Napule paisà

Serenata Napul itana

Napule Ca Se Ne Va

Pusilleco Addiruso

Tarantelluccia

'O marenariello

Guapparia

Maria Marì

'E spingule francese

'O ciucciariello

'A casciaforte

Tu si'na cosa grande

Io, 'Na Chitarra E 'A Luna

Me so' 'mbriacato 'e sole

Accarezzame

Aggio perduto 'o suonno

La pansé

Luna rossa

Napule Canta
Juuso Laitinen

**Juuso Tapani Laitinen** (s. 9. tammikuuta 1990 Kotka) on suomalainen jalkapalloilija. Pelipaikaltaan hän on keskuspuolustaja.

Laitinen pelasi vuosina 2009–2013 Kotkassa 64 Ykkösen ottelua KooTeePeessä ja 39 Kakkosen ottelua KTP:ssä. Kaudella 2014 Laitinen edusti Jazzia 25:ssä Ykkösen ottelussa. Kauden 2015 hän edusti virolaista Levadiaa, jossa hän pelasi 29 Meistriliigan ottelua ja teki yhden maalin – 2–0-kotivoitossa Sillamäe Kalevia vastaan 26. toukokuuta. Kaudeksi 2016 Laitinen palasi Kotkaan ja pelasi KTP:ssä 13 Ykkösen ottelua.

Kaudeksi 2017 Laitinen siirtyi Veikkausliigassa pelaavaan PS Kemiin. Hän pelasi ensimmäisen ottelunsa Suomen pääsarjatasolla 26-vuotiaana 8. huhtikuuta, kun PS Kemi pelasi kauden ensimmäisessä, Rovaniemellä pelatussa, ottelussaan maalittoman tasapelin HIFK:ta vastaan.

## Lähteet
Wólka Skotnicka

**Wólka Skotnicka** on kylä Aleksandrówin kunnassa Łódźin voivodikunnassa Puolassa. Se sijaitsee noin 135 kilometriä Varsovasta etelään, 28 kilometriä Piotrków Trybunalskista kaakkoon sekä 72 kilometriä voivodikunnan pääkaupungista Łódźista kaakkoon. Vuoden 2011 väestönlaskennan mukaan Wólka Skotnickassa asui 153 asukasta.

## Lähteet
Majadahonda

**Majadahonda** on kunta Madridin maakunnassa Espanjassa. Pääkaupunkiin Madridiin on matkaa noin 16 kilometriä. Naapurikunnat ovat Madrid, Pozuelo de Alarcón, Las Rozas, Boadilla del Monte, Villanueva del Pardillo sekä Villanueva de la Cañada.

Majadahonda alkoi kehittyä kyläksi 1500-luvulla. Sellaiset alkuperäiset suvut kuin Bravo, Montero, Rojas ja Labrandero asuvat yhä paikkakunnalla. Kylän keskustassa oli aukio (*plaza*) ja sen ympärille rakennetut Iglesia de Santa Catalina -kirkko, vaatimaton sairaala ja majatalo. Sekä 1600-luvun alussa että 1600-luvun lopussa kylän asukasluku laski huomattavasti noin puolella tuhannella asukkaalla. 

1970-luvulla Majadahonda alkoi kehittyä puutarhakaupungiksi. Sinne rakennettiin omakotitaloja ja paritaloja. Poliittiset muutokset ja demokratian saapuminen 1970-luvun lopulla saivat aikaan väkiluvun kasvun, joka ei vieläkään ole päättynyt. Majadahonda on kasvanut joka suuntaan, ja siitä on tullut koko Madridin maakunnan (Comunidad de Madrid) tärkeimpiä kuntia.
## Kuvia


Ayuntamiento de Majadahonda.jpg|Kunnantalo
Majadahonda - Plaza Mayor y Ayuntamiento 1.jpg|Plaza Mayor
Majadahonda - Glorieta de Rosalía de Castro 3.jpg|Glorieta de Rosalía de Castro
Majadahonda - Iglesia de Santa Catalina Mártir 01.jpg|Iglesia de Santa Catalina Mártir (1940-luku)
Majadahonda - Auditorio Municipal Alfredo Kraus 2.JPG|Alfredo Kraus -auditorio
Majadahonda - Plaza de Colón 2.jpg|Plaza de Colón
Majadahonda - Plaza de la Constitución 4.jpg|Plaza de la Constitución
Majadahonda - Parque Colón 1.jpg|Parque Colón
Majadahonda 17.JPG
Majadahonda - Estación de Renfe Cercanías 1.jpg|Rautatieasema


## Lähteet

### Viitteet

## Aiheesta muualla
Kantaskandinaavi

**Kantaskandinaavi** tai **pohjoisgermaani** on oletettu kantakieli, jota on puhuttu nykyisen Skandinavian alueella noin vuosina 200–600. Sen olemassaolo on päätelty riimukirjoituksista, joita on löydetty ennen kaikkea Skandinaviasta ja jotka ovat vanhimpia germaanisella kielellä kirjoitettuja tekstejä.

## Historia
Kantaskandinaavi kehittyi germaanisesta kantakielestä, joka jakaantui kolmeen osaan: pohjoisgermaaniin, itägermaaniin eli goottiin ja länsigermaaniin, josta kehittyivät muun muassa saksa ja englanti. Kantaskandinaavista voidaan alkaa puhua siinä vaiheessa, kun anglit ja juutit olivat muuttaneet Englantiin ja Eiderin joesta oli vakiintunut raja skandinaavien ja saksalaisten välille. Toisaalta länsi- ja pohjoisgermaani olivat vielä pitkään toisiinsa sidoksissa. Pohjolassa kantaskandinaavin kieli alkoi viikinkiaikaan mennessä jakautua uusiksi kieliksi. Kantaskandinaavista kehittyivät edelleen muinaisnorja sekä nykyiset skandinaaviset kielet norja, islanti, fääri, tanska ja ruotsi sekä jo sammunut norni.

## Lähteet
Martin Mystery

**Martin Mystery** on ranskalais-italialais-kanadalaisena yhteistuotantona tehty animaatiosarja, joka perustuu italialaisen Alfredo Castellin sarjakuvaan Martin Mystère. Sarjaa tehtiin vuosina 2003–2006.
Isabelle: Nuori ja kaunis

**Isabelle: Nuori ja kaunis** () on nuoruuden seksuaalisuudesta kertova ranskalainen draamaelokuva vuodelta 2013, jonka on ohjannut François Ozon ja tuottanut Eric ja Nicolas Altmeyer. Elokuvan pääroolissa esiintyy Marine Vacth kauniina mutta holtittomana ja vastuuttomanna tyttönä Isabellena ja hänen tiestään teini-ikäiseksi prostituoiduksi. Elokuvassa esiintyvät myös Charlotte Rampling, Johan Leysen, Géraldine Pailhas sekä Frédéric Pierrot. Elokuva oli ehdolla Kultainen palmu -palkinnolle vuoden 2013 Cannesin elokuvajuhlilla ja sai kehuja elokuvakriitikoilta. Se näytettiin vuoden 2013 Toronton elokuvajuhlilla.

## Näyttelijät

## Lähteet
Mandalgovi

**Mandalgovi** on Mongolian Dundgovin provinssissa sijaitseva kaupunki. Vuoden 2018 arvion mukaan siellä asui 12&nbsp;433 asukasta. Kaupungin asukkaiden pääasiallinen elinkeino on karjanhoito. Maan pääkaupunki Ulaanbaatarista on 243 kilometriä Mandalgoviin.

## Lähteet
Robert Merkulov

**Robert Viktorovitš Merkulov** (, 18. elokuuta 1931 Moskova – 6. marraskuuta 2022) oli Neuvostoliittoa edustanut pikaluistelun Euroopan mestari ja MM-mitalisti, jonka ura ajoittui vuosille 1954–65.  Pikaluistelu-urallaan hän edusti Moskovan Spartakia.

Merkulovin ensiesiintyminen kansainvälisillä areenoilla tapahtui vuoden 1954 MM-kisoissa Sapporossa. Niissä hän sijoittui kahdeksanneksi tasaisilla matkakohtaisilla suorituksilla. Seuraavan vuoden MM-kisoissa Moskovassa menestys ei ollut edellisen vuoden kaltainen. Tosin samana vuonna hän oli Neuvostoliiton mestaruuskilpailujen kakkonen Boris Šilkovin jäljessä. Vuodesta 1956 tuli Merkuloville kansainvälinen läpimurtovuosi. Hän sijoittui EM-kisoissa Helsingissä neljänneksi. Oslon MM-kisoissa Merkulov saavutti MM-hopeaa maanmiehensä Oleg Gontšarenkon voittaessa maailmanmestaruuden. Merkulov johti ennen viimeistä matkaa 10&nbsp;000 metriä kisaa, mutta lähes 20 sekunnin tappio Oleg Gontšarenkolle käänsi kisan Merkulovin tappioksi. Cortina d’Ampezzon talviolympialaisissa Merkulov luisteli vain 1&nbsp;500 metriä sijoittuen viidenneksi.

Vuoden 1956 jälkeen Merkulov oli lähes vuosittain kärkijoukossa niin MM- kuin EM-kisoissa. Vuodesta 1957 tuli Merkuloville menestysmielessä välivuosi. Vuoden 1958 MM-kisoissa hän sijoittui seitsemänneksi ja EM-kisoissa neljänneksi. Vuodesta 1959 tuli lähes vuoden 1956-kaltainen huippuvuosi Merkuloville eli MM-pronssia Oslossa suomalaisten Juhani Järvisen ja Toivo Salosen ottaessa kärkisijat sekä neljäs sija EM-kisoissa. Lisäksi hän saavutti samana vuonna Neuvostoliiton mestaruuden yhteispisteissä, joka jäikin hänen urallaan ainoaksi Neuvostoliiton mestaruuskisojen yhteispistemestaruudeksi. 

Olympiavuodesta 1960 tuli lähes välivuosi. Hän teki kuitenkin pikamatkalla 500 metrillä oman ennätyksensä 41,6. Muuten sinä vuonna hänellä ei ollut menestystä. Vuoden 1961 MM-kisojen seitsemäs sija osoitti hänen palanneen kansainvälisille huipulle. Lisäksi Neuvostoliiton mestaruuskisoissa tuli yhteispisteissä hopeaa Viktor Kositškinin voittaessa. Seuraavana vuonna tuli sitten uran huipennus eli MM-kisojen yhdeksännen sijan jälkeen Merkulov otti Euroopan mestaruuden Oslossa ennen Ranskan André Kouprianoffia. Hän saavutti kisassa matkavoiton 5&nbsp;000 metrillä. Uran viimeiseksi kansainvälisten kisojen vuodeksi jäi vuosi 1963. EM-kisoissa hän ei mahtunut enää 16 parhaan joukkoon. Neuvostoliiton mestaruuskisoissa tuli vielä yhteispisteiden pronssia. Viimeinen Merkulovin aktiiviuran vuosi oli 1965.

## Ennätyksiä

* 500 metriä 41,60 (30. tammikuuta 1960, Medeo, Alma-Ata)
* 1&nbsp;500 metriä 2.10,3 (30. tammikuuta 1956, Misurinajärvi, Italia)
* 3&nbsp;000 metriä 4.49,5 (8. maaliskuuta 1960, Kirov)
* 5&nbsp;000 metriä 7.57,8 (15. tammikuuta 1957, Moskova)
* 10&nbsp;000 metriä 167.26,7 (10. helmikuuta 1963, Moskova)

## Lähteet

* 
* 
* 

### Viitteet
Brooke Langton

**Brooke Langton** (s. 27. marraskuuta 1970 Arizona) on yhdysvaltalainen näyttelijä. Hän on näytellyt muun muassa vuosina 1996–1998 Samantha Reillynin roolissa televisiosarjassa *[[Melrose Place]]*. Hän näytteli pääosaa lyhytsarjassa *The Net* vuosina 1998–1999 ja on näytellyt myös useissa muissa televisiosarjoissa, kuten *[[Beverly Hills 90210]]*, *[[Monk]]*, *[[Viiden juttu]]* ja *[[Chicagon lääkärit]]*.

Nuorena hän asui Illinoisissa, Texasissa ja Japanissa. Japanissa asuessaan hän työskenteli mallina. Muutettuaan Kaliforniaan hän opiskeli meribiologiaa ja käsikirjoittamista.

## Filmografia
* *[[Primeval - saalistaja syvyyksistä]]* (*Primeval*), Aviva Masters (2007)
* *[[Vaihtopenkin vakkarit]]* (*The Benchwarmers*), (2006)
* *[[Beautiful Dreamer (elokuva)|Beautiful Dreamer]]*, (2006)
* *[[Suukko morsiamelle]]* (*Kiss the Bride*), Nicoletta ”Niki” Sposato (2002)
* *[[Playing Mona Lisa]]*, Sabrina (2000)
* *[[Replacements - korvikkeet]]* (*The Replacements*), Annabelle Farrell (2000)
* *[[Ilman päämäärää]]* (*Mixed Signals*), Judy (1999)
* *[[Kiven sisällä]]* (*Reach the Rock*), Lise (1998)
* *[[Small Hours]]*, (1997)
* *[[Swingers (vuoden 1996 elokuva)|Swingers]]*, Nikki (1996)
* *[[Listen (elokuva)|Listen]]*, Sarah Ross (1996)
* *[[Eye of the Stalker: A Moment of Truth Movie]]*, Beth Knowlton (1995)
* *[[Moment of Truth: A Mother's Deception]]*, Kim Mcgill (1994)
* *[[Terminal Velocity - Vapaapudotus]]* (*Terminal Velocity*), (1994)
Lähde: 

## Lähteet

## Aiheesta muualla
* 
*
Kasseh

**Kasseh** on historiallisesti merkittävä maalaiskaupunki Bureh Kasseh Macontehin päällikkökunnassa Port Lokon piirikunnassa Sierra Leonessa. Vuoden 2006 arvion mukaan kaupungin asukasluku oli 3&nbsp;386. 

Kassehin väestö kuuluu suurimmilta osin temnejen etniseen ryhmään. Kaupungissa puhutaan laajalti temnen kieltä. Krioa, jota puhutaan lingua francana  koko Sierra Leonessa, ei kuitenkaan puhuta laaja-alaisesti Kassehissa. 

Kasseh tunnetaan yhden Sierra Leonen merkittävimmän johtajan Bai Burehin syntymäpaikkana. Bureh johti pohjoisen Sierra Leonen temneväestön kansannousuun maan senaikaista siirtomaaisäntää Britanniaa vastaan vuonna 1898. Burehin asuintalo on edelleen pystyssä.

## Uskonto ja opetus
Kassehin väestö kuuluu uskoltaan suurimmilta osin islaminuskoon, jota harjoittaa kaupungin väestöstä noin 97 prosenttia. Kristittyjä ei kaupungissa ole lähes lainkaan. Kassehin muslimit yhdistävät islaminuskon omiin alkuperäisuskontoihinsa. Useita islamilaisia kouluja sekä Sierra Leonen valtion kouluja, niin ensimmäisen kuin toisen asteen kouluja, on myös kaupungissa. 

## Lähteet
The Manticore and Other Horrors

**The Manticore and Other Horrors** on Cradle of Filthin kymmenes studioalbumi, joka julkaistiin 29. lokakuuta 2012.

Albumi debytoi Suomen virallisen listan sijalla 24.

## Kappaleet

## Arvostelut
* Desibeli.net: 
* Imperiumi.net: 
* Inferno: 
* Kaaoszine: 
* Soundi: 

## Kokoonpano
* Dani Filth – laulu
* Paul Allender – kitara
* Martin Skaroupka – rummut
* Daniel Firth – basso

## Lähteet

## Aiheesta muualla
* 
*
Ji Chang-wook

**Ji Chang-wook** (hangul: 지창욱, s. 5. heinäkuuta 1987 Soul) on eteläkorealainen näyttelijä, joka nousi julkisuuteen erityisesti roolillaan TV-sarjassa *Smile Again* (2010–2011), ja on sittemmin näytellyt muun muassa TV-sarjoissa  *[[Warrior Baek Dong-soon]]* (2011), *[[Empress Ki]]* (2013–2014), *[[Healer]]* (2014–2015), *[[The K2]]* (2016) sekä *[[Suspicious Partner]]* (2017).

## Filmografia

### Televisiosarjat

### Elokuvat

### Web-sarjat

### TV

### Musiikkivideo esiintymisiä

## Musikaalinen teatteri

## Diskografia
### Albumit
* 2016: *Be With You* (Japanese)

### Laulut

## Lähteet
Painin Euroopan-mestaruuskilpailut 2017

**[[Painin Euroopan-mestaruuskilpailut]] 2017** järjestettiin Serbian Novi Sadissa 2.–7. toukokuuta. Kilpailujen ohjelmassa olivat kreikkalais-roomalainen paini, vapaapaini ja naispaini.

## Mitalistit
### Kreikkalais-roomalainen paini

### Vapaapaini

### Naispaini

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
* Painitietokanta foeldeak.com 

## Aiheesta muualla
* Viralliset kisasivut
Hammer of the Witches

**Hammer of the Witches** on Cradle of Filth yhdestoista studioalbumi, joka julkaistiin 10. heinäkuuta 2015. Albumi debytoi Suomen virallisen listan sijalla 5.

## Kappaleet

## Arvostelut
* Imperiumi.net: 8+/10
* Kaaoszine: 
* Metalliluola: 
* Soundi: 

## Kokoonpano
* Dani Filth – laulu
* Richard Shaw – kitara
* Ashok Šmerda – kitara
* Daniel Firth – basso
* Martin Skaroupka – rummut
* Lindsay Schoolcraft – laulu, harppu

## Lähteet

## Aiheesta muualla
* 
*
John Akar

**John Joseph Akar** (20. toukokuuta 1927 Rotifunk, Brittiläinen Sierra Leone – 23. kesäkuuta 1975 Jamaika) oli sierraleonelainen kirjailija, näyttelijä, muusikko sekä diplomaatti. Hän toimi Sierra Leonen Yhdysvaltain suurlähettiläänä. Nykyään hänet tunnetaan ehkä parhaiten Sierra Leonen kansallislaulun säveltäjänä. 

## Elämä
Akar syntyi pienessä Rotifunkin kaupungissa Moyamban piirikunnassa, Eteläisessä maakunnassa. Hänen äitinsä kuului sherbrojen etniseen ryhmään ja hänen isänsä oli libanonilainen. Akar kävi E.U.B:n peruskoulua Rotifunkissa, josta hän jatkoi Freetownin Albert Academyyn. Valmistuessaan toisen asteen koulutuksesta Akar muutti Yhdysvaltoihin opiskelemaan radioalaa sekä televisioalaa.

## Lähteet
Djolé

**Djolé** (tunnettu myös nimiltä **jolé** tai **yolé**) on Sierra Leonen temneväestön tanssi. Djoléa tanssitaan pukeutuneena naamariin samalla, kun isoa neliönmallista rumpua sikkoa soitetaan. Vaikka tanssiessa käytetty naamari esittää naista, käyttää sitä silti päällään mies.

Djoléa tanssitaan usein suurien juhlien aikana, jolloin useiden eri kylien väestöt kokoontuvat juhlistamaan esimerkiksi hyvää satoa, ramadanin loppumista tai avioliittoa. Nykyään tanssin rytmiä on muutettu, jotta sitä voitaisiin soittaa djembellä. Tämä uusi versio on suosittu erityisesti Guineassa.

## Sanat
*Laila i ko korobé, korobé, korobé, mami watoné, aya, sico leleleko aya*

*sico la i ko na, sico la i ko, wa wango sico la i ko, wa wango sico la i ko*

## Katso myös
*Sierra Leonen musiikki

## Lähteet
Luzoninsarvinokka

**Luzoninsarvinokka** (*Buceros hydrocorax*) on sarvinokkien heimoon kuuluva lintu. Sitä tavataan Filippiineillä.
IUCN:n mukaan lajista on erotettu *Buceros mindanensis* omaksi lajikseen.

## Ulkonäkö
Linnun pituus on 60–65 cm. Se on enimmäkseen punertava, mutta naama on musta, siivet ovat tummanruskeat, kun taas pyrstö on valkoinen. Valtava nokka ja sen päällä oleva ontto rakenne ovat kokonaan punaiset, ja silmän ympärystä on keltainen. Samanlainen alalaji *B. mindanensis* on muuten samannäköinen mutta hieman pienempi ja sen nokan kärki on keltainen ja silmän ympärystän iho on pääasiassa musta, mutta silmän alla on pieni keltainen alue.

## Levinneisyys
Luzoninsarvinokka on kotoperäinen Filippiineillä. Siellä sitä esiintyy Luzonin ja Marinduquen saarilla. Paikoittain se on edelleen yleinen, varsinkin Sierra Madren vuoristossa, mutta sen on ilmoitettu vähentyneen hyvin jyrkästi. Nykyisin sitä on ehkä vain Marinduquella. Jäljellä olevat esiintymispaikat ovat Sierra Madre ja Cordillera.

Lajin kannan suuruutta ei ole määritetty, mutta se on ilmeisesti paikalliseti yleinen. Kolmen sukupolven aikana on tapahtunut hyvin nopea väheneminen, minkä arvellaan johtuneen elinalueiden pienenemisestä ja laadullisesta huonontumisesta sekä metsästyksestä ja ansoituksesta johtuvasta kuolleisuudesta.

## Elinympäristö
Lajia esiintyy etupäässä vanhoissa ikivihreissä dipterokarpusmetsissä noin 400 metrin korkeuteen, mutta myös sekundaarimetsissä 400 metriin asti ja havaittu jopa 760 metrissä Luzonilla Isarogvuorella. Elinalueiden hävitys on vähentänyt suuresti sen elinalueita lajin esiintymisalueella, esimerkiksi Luzonin metsäala on supistunut 70 prosenttia.

## Ääni
Linnun ääni on toistuva kirkas sointuva "honk".

## Lähteet

## Aiheesta muualla
* Birdlife.org viitattu
Rautateiden kuningas

**Rautateiden kuningas** () on suoraan videolle julkaistu brittiläinen animaatioelokuva vuodelta 2013, joka perustuu televisiosarjaan Tuomas Veturi. Elokuvan tietokoneanimaation on tehnyt Arc productions.

## Alkuperäiset äänet

## Suomenkieliset ääninäyttelijät

## Lähteet

## Aiheesta muualla
*
Brainstorm

**Brainstorm** voi tarkoittaa ainakin seuraavia:

* Brainstorm, latvialainen yhtye
* Brainstorm, saksalainen metalliyhtye
* *[[Brainstorm (albumi)|Brainstorm]]*, Young MC:n musiikkialbumi vuodelta 1991
* *[[Paholaisen aivot]]* (*Brainstorm*), William Conradin ohjaama elokuva vuodelta 1965
* *[[Brainstorm – aivomyrsky]]* (*Brainstorm*), Douglas Trumbullin ohjaama elokuva vuodelta 1983
* *[[Brainstorm (vuoden 2002 elokuva)|Brainstorm]]* (*Cypher*), Vincenzo Natalin ohjaama elokuva vuodelta 2002
* *[[Brainstorm (lautapeli)|Brainstorm]]*, lautapeli.

## Katso myös
* Aivoriihi
* Brianstorm
Fatima Siad

**Fatima Siad** (, ) (s. 17. joulukuuta 1986) on somalialais-yhdysvaltalainen malli. Hän varttui Bostonissa, Massachusettsissa. Siad tuli vuonna 2008 *[[Huippumalli haussa]]* -kilpailuohjelman neljännellä tuotantokaudella kolmanneksi.

## Lähteet
Kitsuné

**Kitsuné** on ranskalainen elektroniseen musiikkiin keskittynyt levy-yhtiö, jonka Gildas Loaëc, Masaya Kuroki ja Lontoossa sijaitseva yhtiö Åbäke perustivat vuonna 2002. Kitsune (きつね, 狐) on japaninkielinen sana, joka tarkoittaa kettua.

## Lähteet
Samuli Kemppi

**Samuli Kemppi** on suomalainen teknomusiikin tuottaja ja DJ. Hän asuu tällä hetkellä Helsingissä.

## Diskografia
*Samuli Kemppi – *Cause And Effect EP* (Hidden Tapes, 2022) 
*Samuli Kemppi – *Huuto Pimeässä* (UTCH Electronics, 2022) 
*Dissolution Step – *Aavistus* (Power of Voltages, 2020) 
*Samuli Kemppi – *Reversal Rehearsals EP* (Rhod Records, 2019) 
*Inigo Kennedy & Samuli Kemppi – *Catalogue of Errors* (Blacklabel Distillery, 2019) 
*Samuli Kemppi – *Third After Last EP* (Power of Voltages, 2017) 
*Samuli Kemppi – *New Iron Age EP* (Power of Voltages, 2017) 
*Samuli Kemppi – *Stories in BX* (Technorama, 2017) 
*Samuli Kemppi – *Exomemory EP* (Nonplus Records, 2016) 
*Samuli Kemppi – *Detached From The Past EP* (Power of Voltages, 2016) 
*Samuli Kemppi & Juho Kusti – *Signal Three EP* (Deep Space Helsinki, 2016)
*Samuli Kemppi – *The Observer Effect* (M_REC Ltd, 2014) 
*Samuli Kemppi – *Binary Systems EP* (Children of Tomorrow, 2014) 
*Samuli Kemppi – *Last Day on Earth* (SCR Dark Series, 2013)
*Samuli Kemppi, Thomas Hessler – *Cahot EP* (CLFT, 2013)
*Samuli Kemppi, Woo York, Joton, Pacou – *Newrythmic 013* (New Rythmic, 2013)
*Samuli Kemppi – *Parallax of One Second EP* (M_REC Ltd, 2013)
*Samuli Kemppi – *Voyager EP* (Chronicle, 2013)
*Samuli Kemppi – *Lost EP* (Balans, 2013)
*Samuli Kemppi & Juho Kusti – *Signal Two EP* (Deep Space Helsinki, 2013)
*Samuli Kemppi – *Quadrant EP* (Komisch, 2012)
*Samuli Kemppi & Juho Kusti – *Signal One EP* (Deep Space Helsinki, 2012)
*Shifted + Samuli Kemppi – *Parallel Series 2* (Mote-Evolver, 2012)
*Samuli Kemppi – *End of Greatness EP* (Labrynth, 2011)
*Samuli Kemppi – *Arabia EP* (Perc Trax, 2011)
*Samuli Kemppi – *Cyclic Model EP* (M_REC Ltd, 2011)
*Samuli Kemppi – *Quantum Mechanics* (Mote-Evolver, 2010)
*Samuli Kemppi – *Kosmos EP* (Komisch, 2010)
*Samuli Kemppi – *Dark Matter / Wormhole* (Mote-Evolver, 2010)
*Samuli Kemppi – *No One Can Hear Your Echo in Space* (Prologue, 2009)
*Samuli Kemppi – *Deep Space Helsinki EP* (Komisch, 2009)
*Samuli Kemppi – *Rymd* (Time To Express, 2009)
*Norman Nodge / Samuli Kemppi – *Berghain 2 | Part II* (Ostgut Ton, 2008)
*Samuli Kemppi – *Hyperkaapo EP* (Pakkas Levyt, 2008)
*Samuli Kemppi – *Valtimo EP* (Frozen North, 2006)
*Samuli Kemppi – *Superkaapo EP* (Pakkas Levyt, 2006)
*Sam & Gigi – *Bau-Au* (Still Music, 2005)
*Samuli Kemppi – *00500 Upgrade* (Metro Tracks, 2004)
*A.M. Specialists – *Helsinki 8th Lane EP* (3am Recordings, 2004)
*Sam & Gigi – *On the Edge* (Ovum, 2004)
*Sam & Gigi – *Northern Tango EP* (Aquarius, 2004)
*A.M. Specialists – *Polar Zoo EP* (Shakes Records, 2003)
*Sam & Gigi – *I Cry For You* (Drenched, 2003)
*Sam & Gigi – *Come and Dance* (Siesta, 2002)

## Lähteet
Pentti Ikonen

**Pentti Ikonen** on seuraavien henkilöiden nimi:

* Pentti Ikonen (1934–2007), suomalainen uimari
* Boris Mikojan, oik. Pentti Ikonen (1938–2000), suomalainen taidemaalari ja taidekauppias
Las Rozas de Madrid

**Las Rozas de Madrid** (joskus lyhyesti Las Rozas) on kunta Madridin maakunnassa Espanjassa. Las Rozas de Madridin väkiluku oli vuoden 2016 alussa 94 471.Madridiin on matkaa maanteitse noin 19 kilometriä. 

## Kuvia


Las Rozas - Ayuntamiento 1.JPG|Casa Consistorial (kunnantalo)
Plaza en Las Rozas.jpg|Plaza España
Las Rozas - Centro Cultural Pérez de la Riva 2.JPG|Pérez de la Riva -kulttuurikeskus
Auditorio las rozas.JPG|Joaquín Rodrigo -auditorio
Las Rozas - Centro de las Artes y Biblioteca Leon Tolstoi 3.JPG|Kirjasto ja taidekeskus
Ciudad del Futbol de Las Rozas.jpg|Jalkapallostadion
Autovía A-6 (Comunidad de Madrid) 01.jpg|Valtatie A-6 Madridiin


## Lähteet

### Viitteet

## Aiheesta muualla
Korakrit Arunanondchai

**Korakrit Arunanondchai** (s. 1986 Bangkok) on thaimaalainen taiteilija, joka työskentelee New Yorkissa ja Bangkokissa. Hänen teoksensa ovat videoita, valokuvia, installaatioita ja performansseja, joille on tyypillistä monien aiheiden ja kulttuuristen vaikutteiden sekoittaminen. Arunanondchain teoksissa on vaikutteita muun muassa rap-musiikista ja musiikkivideoista, taiteen historiasta ja thaimaalaisesta hengellisyydestä. On sanottu, että hänen teoksissaan yhdistyvät digitaalisen ajan kollektiivinen muisti ja hänen henkilökohtaiset kokemuksensa. 

Käytyään koulunsa Bangkokissa Arunanondchai muutti Yhdysvaltoihin opiskelemaan taidetta. Hän suoritti BA-tutkinnon Rhode Island School of Designissa Providencessa (2009) ja valmistui taiteen maisteriksi New Yorkin Columbian yliopistosta 2012. Samana vuonna hän suoritti opintoja Skowhegan School of Painting and Sculpturessa. 

Vuodesta 2013 Arunanondchai on pitänyt useita yksityisnäyttelyitä varsinkin Yhdysvalloissa ja Euroopassa. Hänen taidettaan on nähty muun muassa New Yorkin MoMA-museon PS1-tilassa sekä näyttelyissä Lontoossa, Pariisissa, Pekingissä ja Berliinissä. Syksyllä 2017 hänellä on yksityisnäyttely Helsingissä Nykytaiteen museo Kiasmassa.

## Lähteet
HMS Tapir

**HMS Tapir** (viirinumerot P335) oli Britannian kuninkaallisen laivaston T-luokan sukellusvene toisessa maailmansodassa. 

## Valmistus

Alus tilattiin 1941 Vickers Armstrongilta Barrow-in-Furnessista, missä köli laskettiin 29. maaliskuuta 1943. Alus laskettiin vesille 21. elokuuta 1944 ja otettiin palvelukseen vielä saman vuoden lopulla 30. joulukuuta.

## Palvelus
Alus upotti 12. huhtikuuta 1945 Pohjanmerellä Bergenin lounaispuolella Saksan laivaston sukellusveneen *[[U-486]]* torpedoimalla.

### Hr. Ms. Zeehond
Alus sijoitettiin 18. kesäkuuta 1948 ylijäämänä reserviin ja lainattiin Alankomaille, joka liitti sen 12. heinäkuuta laivastoonsa nimellä *Hr. Ms. Zeehond*. Alus vieraili Curacaossa 30. huhtikuuta 1949 *[[Hr. Ms. O 24|Hr. Ms. O 24:n]]* ja *[[Hr. Ms. Van Kinsbergen]]in* kanssa. Matkalla suoritettiin gravitaatiomittauksia. Alus teki paluumatkalla pitkän snorkkelisukelluksen.

Kesäkuusta heinäkuuhun alus osallistui Exercise Viceroyhin ja marraskuussa *[[Hr. Ms. Dolfijn (1948)|Hr. Ms. Dolfijnin]]* kanssa Britannian laivaston merisotaharjoitukseen. Alus osallistui 13.-26. syyskuuta 1952 Naton sotaharjoitukseen exercise Mainbraceen.

Alus palautettiin Britannian kuninkaalliselle laivastolle 15. heinäkuuta 1953.

### HMS Tapir
Alus otettiin uudelleen palvelukseen 16. joulukuuta 1953 nimellä *HMS Tapir*. Se romutettiin joulukuussa 1966 Faslanessa.
 
## Lähteet
*
*

### Viitteet
Darzens-kondensaatio

**Darzens-kondensaatio** eli **Darzens-reaktio** tai **Darzens–Erlenmeyer–Claisen-kondensaatio** on kemiallinen reaktio. Reaktiossa α-halogeenikarboksyylihapon esteri reagoi emäksisissä olosuhteissa aldehydin tai ketonin kanssa muodostaen epoksiesterin eli niin kutsutun glysidaattiesterin. Reaktion julkaisi ensimmäisen kerran ranskalainen kemisti Auguste Georges Darzens vuonna 1904 ja se on nimetty hänen mukaansa.

## Reagenssit ja mekanismi
Darzens-kondensaatio tapahtuu useille niin aromaattisille kuin alifaattisillekin aldehydeille ja ketoneille. Toisena lähtöaineena on tyypillisesti α-kloori- tai α-bromikarboksyylihapon esteri. Emäksenä reaktiossa voidaan käyttää alkoksideja, natriumamidia tai litiumbis(trimetyylisilyyli)amidia. Reaktion mekanismin on esitetty tapahtuvan joko enolaatin tai karbeenin kautta. Nykyään todennäköisimpänä mekanismina pidetään enolaatin muodostumista. Tässä mekanismissa vahva emäs vastaanottaa esteriltä protonin, jolloin siitä muodostuu enolaatti. Tämä enolaatti on nukleofiilinen ja reagoi elektrofiilisen aldehydin tai ketonin karbonyyliryhmän hiiliatomin kanssa additioreaktiolla. Tässä syntyy välivaiheena alkoksidi, joka on toisinaan onnistuttu eristämäänkin. Alkoksidi reagoi molekyylinsisäisellä S<sub>N</sub>2-reaktiolla, jolloin muodostuu epoksidirengas. 
:

Darzens-kondensaatio voidaan suorittamalla stereoselektiivisesti käyttämällä kiraalisia lähtöaineita, kiraalisia apuaineita tai kiraalisia katalyyttejä. Tyypillisesti käytettyjä kiraalisia apuaineita ovat muun muassa oksatsolidinonijohdannaiset. Darzens-reaktion tuotteena muodostuva esteri voidaan hydrolysoida emäksisissä olosuhteissa. Näin muodostunut glysidiinihappojohdannainen on pysymätön ja dekarboksyloituu aldehydiksi tai ketoniksi.

## Lähteet
GNV Azzura

**M/S Wasa Star** oli Vaasanlaivojen (Oy Vasa-Umeå Ab) aikarahtaama matkustaja-autolautta, joka liikennöi Vaasa-Sundsvall ja Vaasa-Uumaja linjaa vuosina 1981-1982.

## Käyttöhistoria
Rederi Ab Gotland tilasi lokakuussa 1978 aluksen Landskronalta Öresundsvarvet Ab telakalta, alus olisi sijoitettu Nynäshamn-Visby-Oskarshamn linjalle. Laivan ollessa vielä keskeneräinen sai Vaasanlaivat aikarahtaussopimuksen tehtyä aluksen tilaajan kanssa. Ennen valmistumista laiva maalattiin Vaasanlaivojen väreihin ja alus valmistui 24. kesäkuuta 1981. Alus nimettiin muodollisesti *Gotland* nimiseksi. (Gotland ei ole koskaan ollut laivan virallinen nimi) Laiva kastettiin ja rekisteröitiin *Wasa Star* nimiseksi 25. kesäkuuta 1981. 
Alus lähti rakentajatelakalta kohti Vaasaa ja teki neitsytmatkansa 1. heinäkuuta 1981 Vaasa-Sundsvall välillä. Laiva ajoi karille helmikuussa 1982 Holmsundissa. Laiva sai vuodon kolmeen pohjatankkiin ja joutui käymään Kielin telakalla Saksassa korjattavana. Toukokuussa 1982 laiva saapui Naantaliin takuutelakoinnille. 31. elokuuta 1982 laiva teki viimeisen matkansa Vaasasta-Sundsvalliin ja otettiin pois liikennekäytöstä. 

Toukokuussa 1983 laiva vuokrattiin Kreikkaan (Karageorgis Line) yritykselle. Heinäkuussa 1983 laivan vuokrannut yritys ei maksanut aluksesta vuokrarahoja, joten aluksen omistaja takavarikoi sen Kreikassa ja alus palautettiin takaisin omistajalleen myöhemmin Landskronassa heinäkuussa 1983. 

Alus myytiin Norjaan A/S Larvik-Frederikshavnferjen, Larvik varustamolle 29. elokuuta 1983. Alus sai uuden nimen *Peter Wessel* maaliskuussa 1984. Alus aloitti liikennöinnin Larvik-Frederikshavn linjalla maaliskuussa 1984.

Syyskuussa 1988 alus saapui Blohm & Voss telakalle Hampuriin pidennettäväksi 22.5 metrillä. 

Lokakuussa 1996 alus aikarahdattiin Color Line varustamolle jatkoi liikennöimistä samalla linjalla. Alus liikennöi myös Larvik-Hirtshals linjalla.

Lokakuussa 2007 alus myytiin Italiaan Mediterranean Shipping Company (Aliscafi Snav) varustamolle. Alus sai uuden nimen *Snav Toscana* ja aloitti liikennöinnin Civitavecchia - Palermo linjalla kesäkuussa 2008. Alus liikennöi myös muita varustamon reittejä vuosina 2008-2012. 

Helmikuussa 2014 alus vuokrattiin hotellilaivaksi Sochiin olympialaisten ajaksi. Alus palasi liikennöimään Välimerelle olympialaisten jälkeen.

Helmikuussa 2017 aluksen konehuoneessa syttyi tulipalo ja laiva jouduttiin hinaamaan Palermoon korjauksia varten.

Huhtikuussa 2017 korjaukset valmistuivat ja laiva sai uuden nimen *GNV AZZURA*, asetettiin liikennöimään Bari-Durres välille.

## Tekniset tiedot
* Pituus: 142.32 m (Pidennyksen jälkeen 168,50 m)
* Leveys: 24.52 m
* Syväys: 5.51 m
* BRT/NRT/DWT: 14932/8342/2410 (Pidennyksen jälkeen: 29706/16558/3630)
* Pääkoneet: 4x Burmeister & Wain 8K45 GUC DIESEL Suurin mahdollinen teho: 21470 kW/29200 Hv
* Huippunopeus: 21 solmua (38,892 Km/h)
* Matkustajamäärä: 2000
* Hyttipaikkoja: 1140
* Henkilöautoja: 515
* Jääluokka: 1A

## Lähteet
* http://www.vasabatarna.se/wasastar/wasa_star.htm
* http://www.vasabatarna.se/wasastar/bilder/wstar_reklam2.jpg
* http://www.faktaomfartyg.se/gotland_1981.htm
Adelaidensaari

**Adelaidensaari** on Etelämantereen lähellä sijaitseva saari, joka löydettiin vuonna 1832. Saari on nimetty Britannian kuninkaan Vilhelm IV:n vaimon Adelaiden mukaan.

Saari on 140 kilometriä pitkä ja 30 kilometriä leveä. Saaren korkein kohta on 2&nbsp;565 metriä merenpinnan yläpuolella.

Adelaidensaarella on kolme tutkimusasemaa, brittiläinen Rothera, chileläinen Teniente Luis Carvajal Villaroel ja alankomaalainen Dirck Gerritsz.

## Lähteet

## Aiheesta muualla
Sosiaaliepidemiologia

**Sosiaaliepidemiologia** on tieteenala, joka tutkii sitä, miten aineelliset ja sosiaaliset olosuhteet vaikuttavat terveyteen ja sairauteen. Yhteiskuntien sosiaalisen ja taloudellisen järjestyksen yhteyttä terveyteen ja sairauteen tarkastellaan niin maiden sisällä kuin maiden välilläkin. Sosiaaliepidemiologia sijoittuu siis lääke- ja yhteiskuntatieteiden välimaastoon. Epidemiologiassa tutkitaan terveyden ja sairauksien jakautumista väestössä ja tähän vaikuttavia tekijöitä. Sosiaaliepidemiologian on katsottu olevan epidemiologian alahaara, joka keskittyy nimenomaan sosiaalisten tekijöiden vaikutuksiin. Tutkimuksissa on tarkasteltu terveyden ja sairauden vaihtelua muiden muassa sukupuolen, iän, sosioekonomisen aseman, työllisyyden, alueiden, sekä psyykkisten ominaisuuksien mukaan.

Sosiaaliepidemiologian profiloituu siis lääketieteen alahaaraksi mutta yhteiskunta- ja käyttäytymistieteelliset kytkennät ovat ilmeisiä. Sosiaaliepidemiologiset kysymyksenasettelut nousevat usein sosiologisesta tai psykologisesta tutkimuksesta. Voidaan esimerkiksi selvittää miten yhteiskuntaluokka tai asuinalue vaikuttavat terveyteen tai sairauden riskiin. Vastaavasti voidaan olla kiinnostuneita siitä, miten tietyt psyykkiset ominaisuudet ovat yhteydessä terveyteen tai sairauteen. Tällaisia voivat olla vaikkapa persoonallisuus tai älykkyys.

Esimerkkinä ensimmäisestä suuntauksesta voidaan mainita Rahkosen, Lahelman ja Huuhkan tutkimus vuodelta 1997, jossa he tarkastelivat suuren kyselyaineiston avulla lapsuudenajan olosuhteiden sekä vanhempien koulutuksen oman koulutuksen yhteyttä terveyteen aikuisiässä. Taloudelliset ongelmat lapsuudessa sekä vastaajan koulutus olivat tulosten mukaan yhteydessä aikuisiän terveydentilaan, jota mitattiin pitkäaikaissairaudella ja huonolla koetulla terveydellä. Psykologisemmasta suuntauksesta voidaan mainita esimerkkinä Elovainion ja kumppaneiden tutkimus, jossa selvitettiin vihamielisyyden (kyyniset ja luottamattomat asenteet) yhteyttä sydäntaudin riskitekijöihin. Tutkijat löysivät yhteyden vihamielisyyden ja metabolisen oireyhtymän sekä systeemisen tulehdustilan väliltä naisilla.

Sosiaaliepidemiologisessa tutkimuksessa hyödynnetään tyypillisesti isoja kysely- ja seuranta-aineistoja. Usein seuranta-aineistot perustuvat kyselyiden lisäksi luotettaviin rekisteritietoihin. Laajat aineistot mahdollistavat monenlaiset tilastolliset analyysit. Lisäksi seuranta-aineistoilla voidaan selvittää esimerkiksi lapsuuden riskitekijöiden yhteyttä aikuisuuden terveyteen tai sairastumisriskiin. Laajojen seuranta-aineistojen saatavuus tutkijoille on tuottanut yhä enemmän tietoa elinkaaren mukaisista kehityskuluista. Elinkaarinäkökulman hengessä on havaittu esimerkiksi, että jo raskausajan olosuhteet voivat olla yhteydessä esimerkiksi sydäntaudin riskiin aikuisiässä. Tutkijat huomioivat nykyään entistä enemmän tällaisia pitkän aikavälin vaikutuksia.

## Lähteet
Hr. Ms. Tijgerhaai (P336)

**Hr. Ms. Tijgerhaai** (viirinumerot P336) oli Alankomaiden laivaston vuonna 1945 palvelukseen otettu T-luokan sukellusvene, joka oli laskettu vesille Britannian kuninkaallisen laivaston *HMS Tarnina*.

## Valmistus

Alus tilattiin Vickers Armstrongilta Barrow-in-Furnessista, missä köli laskettiin 12. kesäkuuta 1943. Alus laskettiin vesille 29. marraskuuta 1944 ja otettiin palvelukseen Alankomaiden laivastossa 28. maaliskuuta 1945.

## Palvelus
Alus saapui 4. huhtikuuta 1945 Holy Lochiin miehistön kouluttamiseksi, koeajoihin ja harjoituksiin. Saksa antautui 8. toukokuuta. Alus lähti 26. toukokuuta Rotterdamiin.

Alus saapui 3. heinäkuuta jälleen Holy Lochiin, mistä se lähti 5. elokuuta Välimeren halki Bataviaan ja edelleen Australiaan. Japani antautui 15. elokuuta, joten alus saapui liian myöhään Tyynelle valtamerelle osallistuakseen sotatoimiin. Alus viipyi elokuun Fremantlessa ja syyskuun Tandjong Priokissa. Lokakuussa alus teki joitakin partiomatkoja Jaavanmerellä estääkseen aseiden salakuljetusta.

Alus lähti 4. kesäkuuta 1946 Hollannin Itä-Intiasta Alankomaihin ja saapui 3. syyskuuta Rotterdamin sukellusvenetukikohtaan, missä se oli koulutuskäytössä. Kuningatar Wilhelmina vieraili aluksella 2. syyskuuta 1948.

Heinäkuussa 1949 alus vieraili sukellusvene *[[Hr. Ms. O 27|Hr. Ms. O 27:n]]* ja emälaiva *[[Hr. Ms. Vulkaan]]in* kanssa Göteborgissa ja Trondheimissa. Vuonna 1952 se vieraili Lissabonissa.

Kun *[[HMS Sidon]]illa* tapahtui 16. kesäkuuta 1955 torpedoräjähdys, alus oli lähistöllä. Palattuaan kotisatamaan aluksen akustossa räjähti, koska akustoon oli lisätty tislatun veden sijasta normaalia vettä. Alus saapui 18. lokakuuta Weymouthinlahdelle. Seuraavana päivänä alus ajautui karille ankkurin petettyä, mistä vapauduttuaan se siirrettiin Portlandiin korjattavaksi.

Alus lähti 9. helmikuuta 1959 *[[Hr. Ms. Zwaardvis (P322)|Hr. Ms. Zwaardvisin]]* kanssa Rotterdamista Englannin kanaaliin. Joulukuusta 1960 helmikuuhun 1961 alus oli modernisoitavana, jolloin ulkoiset putkistot ja kansitykki poistettiin sekä keula virtaviivaistettiin. Lisäksi propulsiojärjestelmä huollettiin.

Alus poistettiin 11. joulukuuta 1964 aktiivipalveluksesta ja siirrettiin reserviin. Se poistettiin 29. syyskuuta 1965 palveluksesta ja myytiin 5. marraskuuta romutettavaksi.

## Lähteet
*
*

### Viitteet
Iso-Britannian Suomalainen Opiskelijayhdistys

**Iso-Britannian Suomalainen Opiskelijayhdistys** (lyhenne ISO ry) on  suomalainen Isossa-Britanniassa toimiva opiskelijoiden etu- ja palvelujärjestö, jonka jäsenyhteisöihin kuuluu yhteensä noin 500 yliopiston perustutkinto- ja jatko-opiskelijaa.

## Historia
ISO ry täytti 20 vuotta vuonna 2017. Yhdistyksen kunniapuheenjohtaja on Mikko Meriluoto.

## Puheenjohtajat

Iso-Britannian suomalaisen opiskelijayhdistyksen puheenjohtaja valitaan vuosittain loka-marraskuussa. Vuosikokous järjestetään Lontoossa.

### Puheenjohtajat vuodesta 2010 alkaen
Luettelo puheenjohtajista:

*2010 Otso Iho, University College London
*2011 Hanna Salminen, SOAS
*2012 Inka Karppinen, University College London
*2013 Anni Keränen, Queen Mary, University of London
*2014 Fanni Rintakumpu, SOAS
*2015 Henry Nordström, Royal Holloway, University of London
*2016 Marianna Richter, SOAS
*2017 Iina Rautio, University College London
*2018 Topias Kokkinen, London School of Economics
*2019 Emma Valjakka, University College London
*2020 Verner Paavola, King's College London
*2024 Janina Rundberg, Norwich University of the Arts
*2025 Anesa Gerguri, Queen Mary, University of London
*2026 Olga Herranen, University of Cambridge

## Lähteet

## Katso myös
* University College London
* London School of Economics and Political Science
* Suomi-Seura
Magisso

**Magisso** oli suomalainen design-astioihin, muotoilutuotteisiin ja konsepti-suunnitelmiin erikoistunut yritys. Se on perustettu vuonna 2008. Yhtiön tunnetuin tuote on Maria Kivijärven suunnittelema Red Dot -palkittu kakkulapio, joka muistuttaa piparkakkumuottia. Magisson voiveitsi on valittu yhdeksi Suomi100-hankkeen viralliseksi muotoilutuotteeksi.

Magisson ovat perustaneet aiemmin City-lehdessä toimineet Anssi Hurme ja Juhani Sirén. Yhtiön viennin osuus on noin 90% sen liikevaihdosta. Magisson tärkeimpiä markkina-alueita ovat muun muassa Saksa ja Yhdysvallat. Yhtiön yhdysvaltalaista tytäryhtiötä johtaa Sue Pregartner, joka vastasi vuosina 2000-2011 Iittalan toiminnasta Yhdysvalloissa.

## Lähteet
*https://www.yrittajat.fi/uutiset/711-suomalaisyritys-voitokas-new-yorkissa-palkinto-nostaa-valokeilaan-erittain-kilpaillun
*http://www.talouselama.fi/uutiset/suomi-designin-vientibrandi-kasvaa-magisso-vie-jo-25-maahan-6642602
*http://www.mtv.fi/lifestyle/koti/artikkeli/magisso-kakkulapio-voitti-kansainvalisen-muotoilupalkinnon/3196236
*http://startup100.net/
*https://www.mastermark.fi/p/24362-voiveitsi-magisso/

### Viitteet
Afídnes

**Afídnes** (, ) on Kreikan kylä sekä samanniminen Oropóksen kunnan kunnallisyksikkö (Δημοτική Ενότητα Αφιδνών, *Dimotikí Enótita Afidnón*) ja entinen itsenäinen kyläkunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 3&nbsp;642 ja varsinaisen Afídneen kylän väkiluku 1&nbsp;908 (vuonna 2011).

Afídneen kylä sijaitsee linnuntietä noin 28 kilometriä pohjoiseen Ateenan keskustasta. Se on ottanut nimensä antiikin Afidnan tai Afidnain kaupungista, joka sijaitsi sen lähellä. Se oli yksi Ateenan demoksista. Keskiajalta vuoteen 1919 saakka kylän nimi oli Kioúrka (Κιούρκα). Kylän lähellä on kaksi luostaria, Pyhien enkelten luostari (*Moní Agíon Angélon*) ja Neitsyt Maria Myrtidiótissan luostari (*Moní Panagías Myrtidiótissas*).

Afídnes oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Oropóksen kunnaksi yhdessä Avlónaksen, Kálamoksen, Kapandrítin, Malakásan, Markópoulo Oropoún, Oropíoin, Polydéndrin ja Sykáminon kanssa, jolloin se muuttui uuden kunnan kunnallisyksiköksi.

## Kunnallisyksikön osat

Afídneen kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Ágios Konstantínos (Attika)

**Ágios Konstantínos** () on Kreikan kylä sekä samanniminen Lavreotikín kunnan kunnallisyksikkö (Δημοτική Ενότητα Αγίου Κωνσταντίνου, *Dimotikí Enótita Agíou Konstantínou*) ja entinen itsenäinen kyläkunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 728 ja varsinaisen Ágios Konstantínoksen kylän väkiluku 659 (vuonna 2011).

Ágios Konstantínoksen kylä sijaitsee Attikan niemimaan eteläosissa linnuntietä noin 38 kilometriä kaakkoon Ateenan keskustasta. Kylä on nimetty Konstantinus Suuren (Pyhä Konstantinos) ja tälle omistetun kirkon mukaan. Vuoteen 1954 saakka kylän nimi oli *Kamáriza* (Καμάριζα). Ágios Konstantínoksen lähistöllä on ollut lukuisia kaivoksia, ja se on myös antiikin aikaisten Laureionin hopeakaivosten aluetta.

Ágios Konstantínos oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lavreotikín kuntaan yhdessä Keratéan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Ágios Konstantínoksen kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Anatolikós Ólympos

**Anatolikós Ólympos** (; myös *Anatolikós Ólimbos*; virallisesti Δημοτική Ενότητα Ανατολικού Ολύμπου, *Dimotikí Enótita Anatolikoú Olýmpou*) on yksi Dío-Ólympoksen kunnan kunnallisyksiköistä ja entinen itsenäinen Kreikan kunta. Se sijaitsee Pierian alueyksikössä Keski-Makedonian alueella. Kunnallisyksikön väkiluku on 8&nbsp;343 (vuonna 2011).

Anatolikós Ólympos, suomeksi ”Itäinen Ólympos”, käsittää nimensä mukaisesti Ólympos-vuoren alueen itäosan. Dío-Ólympoksen kunnasta se käsittää eteläosan. Kunnallisyksikön suurin asutus on Leptokaryán kaupunki.

Anatolikós Ólympos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dío-Ólympoksen kunnaksi yhdessä Díon ja Litóchoron kanssa, jolloin se muuttui uuden kunnan kunnallisyksiköksi.

## Kunnallisyksikön osat

Anatolikós Ólympoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Ágios Pávlos (Thessaloniki)

**Ágios Pávlos** () on Kreikan kaupunki sekä samanniminen Neápoli-Sykiésin kunnan kunnallisyksikkö (Δημοτική Ενότητα Αγίου Παύλου, *Dimotikí Enótita Agíou Pávlou*) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella. Kaupungin ja kunnallisyksikön väkiluku on 6&nbsp;852 (vuonna 2011).

Ágios Pávloksen kaupunki sijaitsee vain pari kilometriä Thessalonikin keskustata itään, ja se on Thessalonikin esikaupunkialuetta. Kaupunki on saanut nimensä siellä sijaitsevasta suuresta Pyhälle Paavalille omistetusta kirkosta.

Ágios Pávlos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Neápoli-Sykiésin kunnaksi yhdessä Neápolin, Péfkan ja Sykiésin kanssa, jolloin se muuttui uuden kunnan kunnallisyksiköksi.

## Lähteet
Anávyssos

**Anávyssos** (; myös *Anávissos*) on Kreikan kaupunki sekä samanniminen Saronikóksen kunnan kunnallisyksikkö (Δημοτική Ενότητα Αναβύσσου, *Dimotikí Enótita Anavýssou*) ja entinen itsenäinen kunta. Se sijaitsee Itä-Attikan alueyksikössä Attikan alueella. Kaupungin ja kunnallisyksikön väkiluku on 6&nbsp;202 (vuonna 2011).

Anávyssoksen kaupunki sijaitsee Saroninlahden rannalla linnuntietä noin 34 kilometriä kaakkoon Ateenan keskustasta. Se on niin kutsutun Ateenan Rivieran eteläisimpiä kohteita. Anávyssoksen nimen oletetaan perustuvan samalla seudulla sijainneen antiikin aikaisen Anaflystoksen demoksen nimeen. Kaupungin alueelta on löydetty tunnettu Kroisos-kuros, joka on Kansallisessa arkeologisessa museossa Ateenassa. Kaupungin pohjoispuolella kohoaa Attikan Ólympos-vuori.

Anávyssos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Saronikóksen kunnaksi yhdessä Kalývia Thorikoún, Kouvaráksen, Palaiá Fókaian ja Saronídan kanssa, jolloin se muuttui uuden kunnan kunnallisyksiköksi.

## Lähteet

## Aiheesta muualla